Hrast crnika

Hrast crnika (lat. Quercus ilex) je zimzeleno drvo iz roda hrastova, porodice Fagaceae. 

Rasprostranjenost
Uspijeva u Sredozemlju. Autohtona je vrsta u Bosni i Hercegovini. Raste u bosanskohercegovačkom primorju i na ostrvima. Najvažnija je vrsta sredozemne zimzelene šumske vegetacije. U različitim je stanjima degradacije od makije do ljutih krških priobalnih kamenjara.

Izgled
Naraste 10 do 20 m zavisno od kvaliteta staništa. Kora je mlađeg debla siva i glatka. Izbojci su pustenasti. Lišće je jajoliko ili duguljasto, 3-7 cm dugo, ušiljena vrha, cijela ruba na odraslim primjercima ili oštro napiljeno na izdancima. Odozgo je tamnozeleno i sjajno, a odozdo bijelo-pustenasto i kožasto. Peteljka je kratka. Plod je žir. Po više njih nalaze se na zajedničkoj stapci, a ljuske kupule čvrsto su prilegle i pustenaste. Drvo je teško i tvrdo. 

lijevo|mini|Lišće i rese u proljeće

Ekološki zahtjevi
U mlađoj dobi podnosi puno zasjene, dok starija stabla trebaju puno svjetla. Dobro podnosi sušu. U prirodnom području pridolaska u ljetnim mjesecima, nekada jedva padne kap kiše. Prilagodio se na sušu kožastim listovima, uvućenim pučima, velikom korijenskom mrežom i dr. Vrlo je osjetljiv na niske temperature vazduha i tla. Tek iznikli hrast ne podnosi temperature ispod nule, a kambij stabiljke može podnijeti i do – 25 °C. Otporna je na visoke temperature. Nema velike zahtjeve prema tlu. Izbojna snaga iz panja je velika. Stabla crnike iz sjemena dožive do 1000 godina. 

 Vanjski linkovi 

Kategorija:Fagaceae